Nafarroako Parlamentuko Mahaiak, 2021eko maiatzaren 31n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako gaurkotasun handiko galdera, Belateko eta Almandozko tunelak bikoizteko obrei aurre egiteko finantzabideei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko maiatzaren 31n

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak ekainaren 3ko Osoko Bilkuran ahoz erantzun dezan:

Orain dela gutxi, Nafarroako Gobernuko lehendakari María Chivite andreak agerraldi publiko batean iragarri zituen Belateko eta Almandozko tunelak bikoizteko proiektuari buruzko azken berriak. Obraren hasierako aurrekontua 100 milioi eurotik gorakoa da, eta 2022tik 2025ra bitarte luzatuko bide dira.

Horregatik guztiagatik, hauxe galdetzen diogu Gobernuko lehendakariari:

Zer finantzabide darabilzu gogoan inbertsio horri aurre egiteko?

Iruñean, 2021eko maiatzaren 31n

Foru parlamentaria: Pablo Azcona Molinet